Lav et referat af nedenstående tekst:

Tekst:
Ilya Dubkov har i den igangværende sæson gjort en glimrende figur for AaB, hvorfor russeren også er blevet tilbudt en ny aftale for sæsonen 2007/2008. Således påpeger AaB's sportsdirektør Ole Nielsen, at man meget gerne ville have beholdt Ilya Dubkov i klubben. - Dét ville vi helt sikkert, for Ilya har bidraget med meget i denne sæson, siger han i en pressemeddelelse. - Desværre var vi ikke i nærheden af at blive enige om hverken kontraktperiodens længde eller de økonomiske forhold, hvorfor vi valgte at trække os i forhandlingerne, forklarer Ole Nielsen, der alligevel er fortrøstningsfuld. - Sådan er ishockey engang imellem, og vi skal nok få stablet et slagkraftigt mandskab på benene uden Ilya Dubkov, som jeg naturligvis vil ønske al mulig held og lykke hos sin kommende arbejdsgiver, slutter Ole Nielsen. AaB og Ilya Dubkov spiller på fredag den fjerde af syv mulige DM-semifinaler mod SønderjyskE.

Referat:
AaB Ishockey ville gerne have beholdt Ilya Dubkov, men man kunne ikke blive enige om vilkårene med den 35-årige spiller.